Stumm eus an 16 Mez 2007 da 16:28\n13 okted lamet , 15 vloaz zo\nStumm eus an 16 Mez 2007 da 16:08 (kemmañ)\nStumm eus an 16 Mez 2007 da 16:28 (kemmañ) (dizober)\n'''Seán Mac Diarmada''' (ganet evel ''John McDermott'' hag anavezet ivez e saozneg evel ''Seán Mac Dermott'') a zo bet ganet d'an [[28 C'hwevrer|28 a viz C'hwevrer]] [] e rannvrokontelezh [[Leitrim]] ha marvettremenet d'an [[12 Mae|12 a viz Mae]] []. Aozañ ha kemerKemer a reas perzh en aozadur [[Emsavadeg Pask]] hahag en darvoudoù da-heul. kondaonetKondaonet e voe d'ar marv goude-se.\nGanet eo bet d'an 28 a viz C’hwevrer 1883 e rannvrokontelezh Leitrim, e lec’h ma z’eo bet desket gant an Irish Christian Brothers. E 1908, mont aez reaseas da [[Dulenn|Zulenn]] e lec’h ma'z zeaseas e darempred gant strolladoù stourm enep-saoz (ar [[Sinn FéinFein]], an [[Irish Republican Brotherhood]] ha [[Conradh na Gaeilge]]). Dont a reas da vezañ ezel eus kuzul-uhel an IRB ha diwezhatoc’h e sekretour.\nE [], dont ae reasteuas da vezañ pennskrivagner ar gazetenn « Irish Freedom », ur gazetenn krouet gantañ, gant [[Blumer Hobson]] ha [[Denis MacCullough]]. Dilennet e voe e-giz unan eus pennoù an IRB. AnEvel dra-se ae lakaskejas anezhañ da gejañ ouzhgant [[Thomas Clarke]], dont a rejont da vezañ tost -kenañ an eil ouzh d'egile. Un tammig diwezhatoc’h, paket e voe paket gant ar boliometi, ha ret vo dezhañ bale gant ur vazh.\nE [], Mac Diarmada a labouras da genstagañ kevredigezh an [[Irish Volounteers]] ouzh an IRB. E [], harzet e voe gant ar Saozon abalamour d’ur brezegenn en doa graet a-enep ar [[Rouantelezh-Unanet]]. Dieubet e voe e miz Gwengolo ha kemer a reas perzh e-barzh aozadur emsav [].\nAdtapet diwar « https://br.wikipedia.org/wiki/Dibar:MobileDiff/184357 »


Gouelan gris - Wikipedia\nUr gouelan gris\nKerentiad : Laridae\nGenad : Larus\nAr Gouelan gris (liester: Gouelini gris) a zo un evn-mor, Larus argentatus an anv skiantel anezhañ. Un evn brazik eo. Kavet e vez gouelaned gris o neizhiañ e Norzhamerika, en Europa hag en Azia. An hini stankañ eus ar spesadoù gouelini eo, en hor bro. Lod a chom er vro, lod all a ya pelloc'h war-zu ar c'hreisteiz e-pad ar goañv.\n5 Spesadoù all\nAes eo ar gouelan gris da anavezout pa vez deuet d’e vent : gris-sklaer eo e gein war-bouez begoù an divaskell a zo du ha gwenn, gwenn eo ar peurrest eus ar c’horf, un arliv roz a zo d’an treid, war e bigos melen ez eus un tarchig ruz. Pa vez yaouankoc'h avat e vez rous e bluñv ha diaes eo da zigemmañ diouzh ar spesadoù gouelini nes, evel ar gouelan kein du pe ar gouelan louet.\nA-stroll e vev ar gouelini gris, en arvor hag a-hed ar stêrioù hag al lennoù. Neizhiañ a reont, a-vagadoù eta, war reier, inizi, met ivez war savadurioù er c’hêrioù.\nO neizh a savont war ar reier pe war an douar en inizi pe en tevennoù. Tri vi a vez ganto peurvuiañ ha difennet-mat e vezont gant an tad hag ar vamm, gant o figosoù tev. Liesseurt ha trouzus eo o mouezh : c'hoarzhadennoù, galvadennoù…\nBoued a bep seurt a ya ganto, evel gant ar spesadoù gouelini all : pesked bihan, kranked, kregin, vioù laboused all ha dilerc'hioù boued an dud. Stank e vezont kavet er c'hêrioù bremañ hag eno en em vagont diwar al lastez.\nEvned stank int en hor bro hag er c'hêrioù m'int deuet da vezañ ur gwir walenn e klasker lakaat o niver da zigreskiñ.\nUr gouelan gris yaouank ("gouelan rous")\nMeur a spesad hag isspesad nes a zo: Larus argentatus argenteus eo a vev e Breizh. E Skandinavia e kaver un isspesad brasoc'hik ha teñvaloc’hik: L. a. argentatus. Ur spesad kar, Larus cachinnans (gouelan gris ar c'hreisteiz), a vev en-dro d'ar Mor Kreizdouar, a c’heller kemmeskañ gant L. argentatus. E lodennoù all eus ar bed e kaver spesadoù all c’hoazh.\nLaboused ar vro, gant T. Huon\nLaboused an arvor, troet gant T. Huon ha P. an Habask, Al Lanv, 1984\nar Gouelan gris\n↑ Perig Herbert, "Anvioù laboused Europa", Hor Yezh, niv.203-204, 1995, p.21.\nAdtapet diwar « https://br.wikipedia.org/w/index.php?title=Gouelan_gris&oldid=1972201 »\nDernière modification le 6 Meu 2022, à 07:44


DELLA™ Truck transport from Syktyvkar to Voronezh (find backway trucks for freight transportation Syktyvkar - Voronezh)\n26.05–26.07 Available and backway transport. Truck transport Komi Republic — Voronezh Oblast\nSyktyvkar (RU) — Voronezh region. (RU) tilt 20 t 90 m³\nSyktyvkar (RU) — Voronezh region. (RU) tilt 10 t 45 m³\nSyktyvkar (RU) — Voronezh region. (RU) tilt 2 t 15 m³\nTrucks for truck transport Komi rep. — Voronezh obl., nearby regions:


Pajenn:Feiz ha Breiz 1903-1907.djvu/21 - Wikimammenn\nPajenn:Feiz ha Breiz 1903-1907.djvu/21\ndigoll ar gerent-ze euz ar boan zo great dezho gant unan euz ho bugale ?\nCetu ar pez a glasker da ober er c*houenchou : red eo pedi bepred ag eb paouez morse, eme Hor Zalver en Aviel: eun dever striz eo eta : ha ne ra ar c*houenchou nemed sicour an dud da baea ho dle e ty an Autrou Doue. Mar deus enebourien oc’h en em gemered outho, o clasc ho scuba divar douar Franc, ezeus ive, a drugare Doue, cals re all, mignoned dezho ag oc*h en em erbedi ouz ho phedennou, a zalc’h dezho cals a anaoudè- gez vad evid al labour vraz-ze euz ar beden a reont evid ar bed oll.\nD"an eil, ar re zo er ohouenchou a ra ive ho deveriou e kenver ho nessa, ervez gourcTiemcn an Autrou Doue ag a garg peb hini ac*hanomp da daol evez ouz he nessa : Mandavil Deus unicuique de proximo suo, a lavar deomp cared hon ncssa eveldomp hon unan : diliges proxirnumm tuum sicut teijysum.\nSant Augustin, el levr en deus great di varbcnn ar gelenna- durez christcn, a lavar deomp e zeus daou rum oberou a dru- garez e kenver an nessa : lod a zell oc"h ar c*horph ; lod all oc*h an ene Seiz, emezhan, zo e peb rum : 1° rei da zebri d’ar re ho deus naon; 2° rei da eva d*ar re ho deus séVhcd ; 3° guisca ar re n’o deus ket a zillad; 4° prena ar re zo couczed e reng ar sclavourien ; 5° mont da veled ar re glanv ; (3° rei digemer d’an dud estren ; 7° sebelia ar re varo.\nAn oberou a drugarez evid an ene a zo ive seiz anezho: 1° Digass var hent an dever an neb zo pclleat diouthan ; 2° Kelen an dud eb descadurez ; 3° rei aliou mad d’ar re o deus ezom ; 4 • pedi Doue evit silvidigez an nessa ; 5° laouennât ar re zo er glac’har; 6° gouzanv a galon vad ar c*homzou poanius da glêved ; 7° renta ar vad evid an droug.\nGoulen a ran oc"h kement hini a lenn kcment-mâ ag a oar ped urz goazed ha merc*hed a zo diouancd en lliz an Autrou Doue, a beza e zeus eur boan benag pe a gorph pe a spercd.a cll en em gemered oc"h an dcn er bcd-niâ a ne ve ket caved eul louzou benag en he eneb en unan j>e unan cuz ar c"houcnchou-ze ?\nvv mare ma scrivomp ar c*homzou-ma e maor a bcb tu e cass mnou cacr d"ar besketcrien baour ze a ioa e tua gant an ï, ho zud ag hi ? N"cus ncmed meuleudi da rei d"ar re a ra -a gaer-ze da dud agen despetd*ho nerz ha d’ho yaouankiz em gaved ar berrentcz boucd gantho. Scurezcd vian ar\nAdtapet diwar « https://br.wikisource.org/w/index.php?title=Pajenn:Feiz_ha_Breiz_1903-1907.djvu/21&oldid=91555 »\nKemmoù diwezhañ degaset d'ar bajenn-mañ d'an 6 Gwe 2016, da 11:24.


Pajenn:Morvan - Buez ar Zent, 1894.djvu/583 - Wikimammenn\nPajenn:Morvan - Buez ar Zent, 1894.djvu/583\nkaat urs vad etouez he zervicherien. Ne ehaue da veilla var ho c’homportamant ; merka a rea he labour da bep hini hag ar poent d’hen ober, hag ato e veze var evez gant aoun na vankchent d’ho deveriou a relijion. Bemdez e lavare grasou d’ezho dioc’h ann noz ; dioc’h ar mintin e klevent ann offerenn e chapel ar maner, ha da zul ha da c’houel e kase anezho da offisou ar barrez.\nGant ann dra-ze, Janned ne lakea morse re a veac’h var he zervicherien, hag ar re-ma a ioa kustumm da\nAdtapet diwar « https://br.wikisource.org/w/index.php?title=Pajenn:Morvan_-_Buez_ar_Zent,_1894.djvu/583&oldid=137806 »


Lañset eo ar strollad « Belprahon a lavar ya » | YA! Keleier e brezhoneg - kazetenn sizhuniek enlinenn\nKeleier » Fabien Lécuyer » Lañset eo ar strollad « Belprahon a lavar ya »\nLañset eo ar strollad « Belprahon a lavar ya »\n18 / 08 / 2017 | Fabien Lécuyer | Commentaires fermés sur Lañset eo ar strollad « Belprahon a lavar ya »\nSetu zo bet roet lañs d’ar c’habaliñ evit ar cheñchamant kanton e kêriadenn Belprahon. Er Jura bernat (kevread suis) emañ Belprahon met tost-tre emañ eus kêr vMoutier. D’an 18 a viz Even he doa choazet mont gant ar Jura gallegour. Ur poellgor evit ar « Ya » a zo bet krouet ha daoust m’eo dister-tre Belprahon (a-boan 300 annezad) e vo kriz ar gabalerezh, hep mar ebet.\nE fin miz Even e ouezed e vefe bet aozet ur referendom e Belprahon goude trec’hadeg an emrenourion jurasian e kêr vMoutier d’an 18 a viz Even. D’an deiz-se e oa bet aozet ur votadeg àr ar cheñchamant kanton. Choazet o doa Moutieriz kanton ar Jura gallegour diàr-goust kanton ar Jura bernat.\n« Belprahon a lavar ya »\nN’eo ket bet seizhdaletoc’h an emrenourion o kregiñ gant kabaliñ evit ma vefe cheñchet kanton gant kêr-vBelprahon. Daou viz goude trec’hadeg Moutier, setu int o kregiñ e-barzh adarre. 300 annezad a zo o chom e Belprahon hag ar poellgor « Belprahon a lavar ya » a dolp dija 15 den ennañ. Ha labour zo àr ar stern evit ar Jurasianed : e miz Du 2013 e oa bet aozet ur referendom er c’hanton a-bezh evit strollañ ar Jura bernat hag ar Jura gallegour. Hogen e Belprahon e oa bet kement a vouezhourion evit an « Nann » hag ar vouezhourion evit ar « Ya ». Ne ouzer ket petra a vo choazet d’an 17 a viz Gwengolo.\nSañset eo tud Belprahon da votiñ neuze… ma vo kadarnaet votadeg Moutier gant ar justis bernat, avat. E-se, 12 amoug a zo bet savet da heul disoc’hoù an 18 a viz Even, savet gant unvanourion bernat.\nAn daou du pedet da lavaret o soñj\nE Bro-Suis eo sterniet mat ar votadegoù ha roet e vez ur plas d’an daou du en divizoù. D’ar 16 a viz Eost e vo pedet tud Belprahon da gemer perzh en un emvod foran a vo aozet gant an ti-kêr. D’ar 6e e c’hellint klevet arguzennoù kannaded kuzul seveniñ ar Jura bernat ha div eur goude, da 8e, e vo tro kannaded ar gouarnamant jurasian da reiñ o soñj. N’eo bet roet kuzul votiñ ebet gant ti-kêr Belprahon, ar pezh a dalvez eo digor-tre ar votadeg.\nTud kêriadenn Sorvilier a voto evit choaz o c’hanton, d’an 17 a viz Gwengolo ivez.\nGoude an div votadeg-se e vo achu da vat (sañset) « dalc’h ar Jura » e Bro-Suis. Goude ma ‘z eo bet embannet dija gant an emrenourion e kendalc’hint gant ar stourm (« adunvaniñ ar Jura gallegour a-bezh ») kousto pe gousto.\nPobl suis, mestr en he zi\nVotadegoù a bep seurt a vez aozet ingal e Bro-Suis, ken e vez embannet deiziadoù ar votadegoù 20 vloaz en a-raok àr lec’hienn ar gouarnamant kevreadel suis !*. Votet e vez àr sujedoù a bep seurt** : an diastuzerioù, an enbroerezh, ar c’hreizennoù nukleel, ar skorennoù tiegezh ha kement zo tout. Hervez al lezenn suis n’hall ket ar gouarnamant kevreadel pe ar gouarnamantoù kanton mont a-enep disoc’hoù votadeg-mañ-votadeg.\nEr c’hontrol, danvezioù-lezenn zo a oa bet kinniget ha votet gant ar votourion tra ma oant bet nac’het-groñs gant an holl ensavadurioù ofisiel suis kent. E Bro-Suis eo ar bobl a zo mestr ‘b’an ti !


Feur-emglev Frankfurt (1871) - Wikipedia\nFeur-emglev Frankfurt (1871)\nFeur-emglev Frankfurt a voe sinet d'an 10 a viz Mae 1871 e Frankfurt am Main, etre Bro-C'hall ha Prusia, da lakaat fin d'ar brezel etre an div vro.\nSkrid orin Feur-emglev Frankfurt, e mozoleon Bsimarck e Friedrichsruh.\nDre ar feur-emglev-se e oa :\nlakaet ur vevenn nevez etre ar Republik C'hall hag an Impalaeriezh alaman, ha lezet gant Alamagn Elzas, war-bouez tolead Belfort hag ul lodenn eus Loren (departamantoù Moselle ha Meurthe).\nroet gwir da dud ar rannvro Elzas-Loren, krouet evel-se, da choaz etre chom er gêr ha bezañ Alamaned pe kuitaat o c'hêr ha chom Frañsizien.\nlakaet Bro-C'hall da baeañ un digoll 5 miliard a lurioù da Alamagn, dindan pemp bloaz.\nanavezet Gwilherm Iañ da impalaer Alamagn.\nRenket e oa bet ivez distro ar brizonidi d'ar gêr, en daou du, hag ar c'henwerzh etre an div vro.\nRenet e voe ar c'haozeadennoù evit sevel ar feur-emglev-se, gant Adolphe Thiers, en anv ar gouarnamant gall, hag Otto von Bismarck, kañseller Prusia. Boulc'het e voent e dibenn miz C'hwevrer 1871 ha klozet gant ar sinadur d'an 10 a viz Mae eus ar bloavezh-se.\nA-raok ar 1añ a viz Here 1872 o doa tud Elzas ha Loren d'ober o choaz etre an div stad. Diwar ar 1 628 000 a dud a oa o chom er rannvro en amzer-hont, e voe war-dro 160 000 o lavaret e felle dezho chom Frañsizien met ne voe nemet 50 000 o kuitaat o c'hêr da vat da vont da Vro-C'hall.\nMezhus e voe kavet ar feur-emglev-se gant kalz politikerien c'hall ha betek ar Brezel-bed Kentañ e voe lod anezho oc'h embann o dije o digoll.\n↑ Chercheurs d'Optants des Départements d'Alsace et de Moselle\nAdtapet diwar « https://br.wikipedia.org/w/index.php?title=Feur-emglev_Frankfurt_(1871)&oldid=1843218 »\nDernière modification le 8 Eos 2019, à 11:10\nKemmoù diwezhañ degaset d'ar bajenn-mañ d'an 8 Eos 2019, da 11:10.


Jørgen Mohr (e latin Georgius Mohr)(ganet d'ar 1añ a viz ebrel , marvet ar 26 a viz genver 1697) a oa ur matematikour eus Bro Danmark. Beajiñ a reas en Izelvroioù e Bro C'hall hag e Bro Saoz.\nGanet eo Mohr e Kopenhagen. E labour anavezetañ e geometriezh a zo ar brouenn e oa tu da sevel al lunioù gant ur c'helc'hier hag ur reolenn, gant ur c'helc'hier hepken. Anavezet eo an disoc'h dindan an anv a d/Teorem Mohr-Mascheroni. Embann a reas ivez al levr Euclides Danicus e Amsterdam e 1672.\nDaoust ma oa lakaet e oberenn e bibliografiezh ar matematik e voe disoñjet e labour e-pad 250 vloaz. An enorioù a voe roet da Lorenzo Mascheroni a brouas an teorem 100 vloaz diwezatoc'h (1797). N'eo nemet e 1928, pa tizoloas ur studier yaouank ur gopienn en ur stal e Kopenhagen e voe anavezet labour Mohr.\nLec'hienn ofisiel Georg Mohr-Competition\nAdtapet diwar « https://br.wikipedia.org/w/index.php?title=Georg_Mohr&oldid=1596258 »\nKemmoù diwezhañ degaset d'ar bajenn-mañ d'an 18 Her 2014, da 11:19.


11 659 ann. (2018)\nE distro-skol 2020 e oa enskrivet 145 skoliad er c'hlasoù divyezhek (13,3 % eus skolidi ar gumun evit a sell ouzh ar c'hentañ derez)\nMelestradurezh: krouet e voe kumun Gwidel e 1790 . Gant al lezenn eus an 23 a viz Eost 1790 e voe lakaet Gwidel da benn ur c'hanton, hini Gwidel; teir c'humun a oa ennañ: Gwidel (pennlec'h), Kewenn ha Plañvour, e Bann Henbont . Diskaret e voe Kanton Gwidel gant lezenn an 8 pluviôse an IX (28 a viz Genver 1801), dezhi an titl loi portant réduction du nombre de justices de paix. Lakaet e voe kumun Gwidel e Kanton Pont-Skorf e 1801 gant an hevelep lezenn . Lakaet e oa bet en Arondisamant an Oriant krouet e 1800.\nFeulster e 1793: skrapet e voe daou ofisour kumunel, ne voent ket adkavet, drouklazhet e voe ar barnour a beoc'h .\n168 gwaz eus ar gumun a gollas o buhez abalamour d'ar brezel, d.l.e. 3,88 % eus he foblañs e 1911 .\nD'ar 21añ a viz Mezheven 1940, er Pemp-Hent, e oa bet eus un emgann etre ar soudarded c'hall hag ur golonenn alaman o tont eus tu Kemper evit mont etrezek an Oriant; ar gêr-mañ a ranke bout difennet diwar urzh ar gouarnamant gall daoust d'an arsav-brezel da zont, dre ma oa ur porzh-brezel; padout a reas teir euriad, tri ofisour gall ha tri soudard eus ar 111vet Rejimant Kanolierezh Trevadennel hag eizh milour (daou is-ofisour ha pevar soudard) alaman o vezañ lazhet .\nMervel a reas 46 den abalamour d'ar brezel ;\nE Sankenn an Oriant edo ar gumun; dieubet e voe Gwidel d'an 10 a viz Mae 1945 goude emzaskoridigezh an Alamaned .\nBezioù ar C'hommonwealth e bered GwidelAozañ\nKarrnijourion e oant holl, nemet daou vartolod eus Morlu ar Rouantelezh-Unanet. Marvet int e-pad an Eil Brezel Bed .\nAdtapet diwar « https://br.wikipedia.org/w/index.php?title=Gwidel&oldid=1895479 »\nDernière modification le 18 C'hwe 2021, à 11:03\nKemmoù diwezhañ degaset d'ar bajenn-mañ d'an 18 C'hwe 2021, da 11:03.


Biel Cabon - Wikipedia\nBiel Cabon, e galleg Gabriel Cabon, bet ganet d'an 12 a viz Ebrel 1920 e Plougerne (Penn-ar-Bed, Breizh) hag aet da Anaon d'an 22 a viz Ebrel 2000, a oa ur beleg breizhat hag un troour brezhonek.\nBeleget e voe d'an 29 a viz Mezheven 1943. Eus 1943 betek ar bloavezhioù 1961 e voe kelenner e skolaj Sant-Frañsez e Lesneven, ha goude-se e voe anvet da berson Goulc'hen. Eus 1966 betek ar bloavezhioù 1978 e voe person-kanton Sant-Tegoneg, ha goude-se, person Rumengol. Anvet e voe da aluzener e ti-retred Gwitalmeze e 1986, a-raok mont da chom da bresbital Plouarzel e 1997, ha goude-se da di-retred Keraodren, e Brest, e 1999.\nLabouret en doa da sikour an Aotrou 'n Eskob Visant Fave, eskob skoazeller Kemper ha Leon, gant « Kenvreuriez ar Brezoneg », evit troidigezh e brezhoneg « An Testamant Nevez - eil lodenn » e 1988. Treiñ a reas e brezhoneg Confessio ha Lizer da Coroticus gant Sant Patrig, embannet gant Minihi Levenez e 1989.\n↑ An Testamant Nevez - eil lodenn, Kenvreuriez ar Brezoneg, 1988, 216 p. Skrid enlinenn\n↑ Sant Padrig, Minihi Levenez, 1989, 64 p. (levr divyezhek) Skrid enlinenn, war Levraoueg niverekaet eskopti Kemper ha Leon\nAdtapet diwar « https://br.wikipedia.org/w/index.php?title=Biel_Cabon&oldid=1730836 »\nKemmoù diwezhañ degaset d'ar bajenn-mañ d'an 17 Kzu 2016, da 17:30.


Ninive (Ninu(w)a en akkadeg; ܢܸܢܘܵܐ Nīnwē e sirieg klasel ; נינוה Nīnewē en hebraeg ; Νινευή Nineuē e gregach ; Nineve e latin; نينوى Naynuwa en arabeg) a oa ur gêr en Asiria en Henamzer. Kêr-benn rouantelezh hag impalaeriezh Asiria e voe. Edo war lez reter ar stêr Tigris, e-kichen al lec’h m’emañ bremañ Mosoul, en Irak.\nAdsavet eo bet mogerioù-kreñv Ninive. Amañ e weler Dor Mashki, unan ar pemzek dor a oa da vont e kêr gwechall\nUnan eus koshañ kêrioù Mezopotamia eo Ninive. Ur c’hroashent a bouez e oa, war ribl an Tigris hag e-kreiz an hentoù a gase eus ar Mor Kreizdouar da Bersia ha, pelloc’h, da Veurvor Indez. Roudoù eus annez tud a gaver eno abaoe ar VIvet milved kent JK. Tamm-ha-tamm e teuas Ninive da vezañ unan eus brasañ kêrioù an tolead. Kreskiñ a reas kalz e deroù ar VIIvet kantved kent JK, pa oa kêr-benn Impalaeriezh Asiria. Ledet eo rivinoù ar gêr-benn-se war ur gorread 730 hektar ha kelc’hiet int gant aspadennoù mogerioù-kreñv savet gant brikennoù pri, 12 km o hed. Furchardegoù a-leizh zo bet graet eno abaoe kreiz an XIXvet kantved ha drezo o deus dastumet an henoniourien gouiziegezh war impalaeriezh Asiria ha war sevenadur Mezopotamia dre vras : e palezioù Ninive ez eus bet kavet e-leizh a dablezennoù pri gant skridoù er skritur gennheñvel da skouer.\nAdtapet diwar « https://br.wikipedia.org/w/index.php?title=Ninive&oldid=1637097 »\nDernière modification le 13 Ebr 2015, à 23:53


Ar yarig a felle dezhi gwelet ar mor - Livre enfant en breton (de 0 à 8-10 ans) - Tes,\n> Livres en breton >Livre enfant en breton (de 0 à 8-10 ans)>AR YARIG A FELLE DEZHI GWELET AR MOR\n"Dezviñ, dezviñ atav ! Estreget dezviñ zo da ober er vuhez ! Me a fell din gwelet ar mor !" eme Karmela ar yarig wenn a vouezh uhel.\nBiskoazh tra ken diskiant all n'en deus bet he zad, ar c'hilhog bras, klevet.\n"Kae kerkent da'z klud", emezañ, rust an tamm anezhañ, d'ar yarig.\nKarmela, avat, ne zeu ket ar c'houske warni...


Pajenn:Marrec - Doctrin ar guir Gristen.djvu/411 - Wikimammenn\nPajenn:Marrec - Doctrin ar guir Gristen.djvu/411\nhon deus græt ? An ini, eme hor Zalver, a zebr eus va c’horf hac ev eus va goad, a recevo ar vuez eternel, hac a ressuscito da fin ar bed evit un æternite a vonor  : o communia , e recevomp ar merq, ar c’hachet, an assuranç eus an eurusted-se, rac receo a reomp er bed-ma, ar memes Doue pehini a vezo hon recompanç er bed-all. Hor c’horfou, evit guir, a vezo, evel corfou ar bayanet, discaret gant ar maro, cuzet dindân an douar ha flastret gant an treid ; mæs ressuscita a raint dre’r galloud a Zoue, ha partagi a raint, gant hon eneou, ar joausded eternel !\nAr guer pinigen a sinifi beza poaniet : pœnâ teneor. Ar binigen a zo ur vertus moral ha dreist-natur, pehini a zoug an den da zetesti e bec’het, etre ma’z-eo un offanç da Zoue, gant ur propos ferm d’en em gorrigea ha da satisfia. Hanvet eo ur vertu, rac ur vertus a zo un inclination-vâd pehini a zoug an den da gonformi e actionou d’ar ræson ; hoguen ne deus netra ræsonaploc’h eguet detesti an drouc ha caret ar mâd... Ur vertus moral, evit e diffaranti eus ar vertuziou theologal, pere o deus Doue evit objet quenta, evel ar feiz , an esperanç hac ac garantez... Hanvet eo c’hoas ur vertus moral dreist-natur, rac ma’z-eo ur mouvamant-mâd hac un donæzon a Zoue, hervez ar c’homzou-ma eus ar Scritur : convertissit ac’hanon, ô va Doue, hac e vezin convertisset, \nAdtapet diwar « https://br.wikisource.org/w/index.php?title=Pajenn:Marrec_-_Doctrin_ar_guir_Gristen.djvu/411&oldid=100267 »\nKemmoù diwezhañ degaset d'ar bajenn-mañ d'an 26 Meu 2017, da 19:29.


Galv labour Paritito war ar skignañ -\nHome Non classé Galv labour Paritito war ar skignañ\n17 December 2015 11 January 2016 Non classé\nStrollad Paritito a glask un den evit skignañ e bezhioù-c’hoari (Kevrad termenet 4 miz 8 eurvezh/sizhun). Lakit galv labour Labour ‘zo da dreiñ !\nPost labour Skignañ pezhioù-c’hoari\nDeiziadoù Kevrad termenet 4 miz 8 eurvezh/sizhun\nImplijer kevredigezh 1901 Paritito\nKefridi Ret vo d’an den labourat, asambles gant burev Paritito, evit : Skignañ ar pezhioù-c’hoari Pa gouezh ar mogerioù ha Privezioù Publik (mont e darempred gant ar salioù, lakaat da anavezout ar pezhioù-c’hoari e rouedad ar c’hoariva a-vicher). Heuliañ gwerzh ar pezhioù-c’hoari betek ar c’hevrad gwerzh gwirioù\nDoare den Skiant-prenet war dachenn ar skignañ pezhioù-c’hoari. Kaout intrudu, bezañ kap da labourat (h)e-unan, bezañ barrek war ar gwerzhañ. A lako aesoc’h al labour met n’eo ket ur redi : brezhoneg komzet ha skrivet, ha bezañ dedennet gant tem ar feminism.\nEvezhiadennoù Kevrad termenet 4 miz 8 eurvezh/sizhun pe kevrad astaler. E miz kerzu 2015 pe genver 2016 e krogo al labour.\nEvit gouzout muioc’h, kit e darempred ganeomp dre vail: strolladparitito e gmail.com\nShare the post "Galv labour Paritito war ar skignañ"


Ur rummad testennoù diwar e benn ha diwar e vurzhudoù a gaver silet e Kentañ Levr ar Rouaned ( 1R 17-19 ) hag e penn kentañ Eil Levr ar Rouaned (2R 1-2, 1-11).\nBevañ a reas e rouantelezh an Norzh da vare Ahav, roue Israel (874 KJK-853 KJK) hag e wreg Izevel, merc'h Et-Baal, roue ar Sidoniz.\nKaset e voe da Sarefta (a zo eus Sidon) e ti un intañvez prest da vervel gant an naon. Magañ a reas anezhañ gant ar pezh a chome ganti hag eñ da lavarout « Rak evel-hen e komz an Aotroù, Doue Israel : 'ar skudellad bleud n'echuo ket, ar jarlad eoul ne goazho ket, betek an deiz ma roio an Aotroù glav war c'horre an douar !' ». Ha n'ehanas ket ar skudellad bleud ha ne goazhas ket ar jarlad eoul « hervez promesa an Aotroù ». Goulenn a reas digant Doue adkas ar vuhez e mab an intañvez a oa o vervel hag e selaouas an Aotroù ouzh mouezh Elia ».\nKounnaret e voe Izevel, gwreg Ahav, gant ar pezh en doa graet Elia, gourdrouz a reas anezhañ hag voe rediet Elia da dec'hout kuit.\n↑ (br) Troidigezh An Tour-tan, pp156- 157, 1R 18)\nAdtapet diwar « https://br.wikipedia.org/w/index.php?title=Elia&oldid=1978350 »


Pajenn:Le Clerc - Ma beaj Londrez, 1910.djvu/129 - Wikimammenn\nPajenn:Le Clerc - Ma beaj Londrez, 1910.djvu/129\nda gomz ». N’em eus ezom ebet da zellet outan evit hen anaveout : diouz e vouez ec’h ouzonn ec’h ê an Otro Buleon, person iliz-veur Gwened.\nEun den gouiek mar zo, ha n’on ket souezet en nefe eun dra bennak da laret diwarbenn skrid an Tad Gougaud. « En iliz-veur Kemper, emean, arôk ar bla 1597, e vije laret taer oferen gant tri gali ouz ar memes ôter de ar Yaou Gamblid. Mes an eskob o vean bet en Rom ha komzet eus se gant an Tad Santel, a zifennas hen ober hiviziken. »\n« Terri an hosti zakr en nao damm na oa ket ken nebeut eun dra disanav en Breiz-Izel. Evit hen proui e larin hon deus eur men ôter koz a zo bet kavet a neve-so en eun barouz eus eskopti Gwened, hag a weler warnan, merket gant eur gizel, peadra d’hen sinifian. »\n« Kement-man a ziskoe e oa gwejal goz evel eun emgleo etre ar Gelted katolik, daoust d’o rummo da gaout mor etreze. Pebez ere a vignoniaj e vije c’hoaz hirie etreze kaout ar memes doare da gridi ha da bidi, an doare a oa o hini gwejall, an doare katolik ha roman ! »\nWar ze ec’h azeas an Otro Buleon : mar ’mije kredet sevel diwar ma c’hador e vijen êt d’hen kât hag em mije stardet d’ean e zorn, ’n eur laret d’ean : « Bennoz Doue d’ac’h, en hano Breiz ! »\nAr wirione a oa gantan penn-da-benn ha gant an Tad Gougaud ive. Ne rênt nemet laret penôs e vije oferniet gwejall gant ar veleien gatolik a ouenn geltiek. Ne larent ket e vije c’hoaz mat evidomp distrei d’ar c’hiz-ze. Pez a c’helled neuze ober didamall, dre ma oad re bell diouz Rom ha mac’h anaveed re nebeut he giz, n’heller ken hen ober breman, dre m’eo bet tostaet d’ei ar broio keltiek gant an doareo neve da veaji.\nAdtapet diwar « https://br.wikisource.org/w/index.php?title=Pajenn:Le_Clerc_-_Ma_beaj_Londrez,_1910.djvu/129&oldid=109570 »\nKemmoù diwezhañ degaset d'ar bajenn-mañ d'an 6 Du 2017, da 12:24.


An Nouen - Wikimammenn\nL. Prud’homme, 1817 (p. 250-251)\n◄ Ar Gommunion An Nouen An Urz ►\nDre ar c’homso-se fontet voar institution an Nouen, eo certen penaus en deus J. C. instituet ar sacramant-màn. Un articl eo eus on fe. Ar Vadiziant hac ar Binigen a so sacramancho an dud varo, hanvet erguisse abalamour ma roont ar vuez d’an ine maro dre ar pec’het peini a effaçont. Theologianet a gred eo ar sacramant a Nouen sacramant ar re varo abalamour ma effaç ar rest eus ar pec’hejo. Jesus-Christ n’en deus quet instituet ar sacramant-màn evit effaci directamant ar pec’het ; ha ma ne eller quet covessaat quent evit en receo, e tleer en em excitàn d’ar gontrition ha goulen an absolven. Ar sacramant-màn a henver an onction divezàn, abalamour ma zeo ar sacramant divezàn a receo ar c’hristen. E Vatier eo an Oleo biniguet gant an Escop d’ar yaou Guemblit. Pep Belec deputet gant an Ilis a ell en administràn ; ar c’homso a lavar en ur frotàn ar squiencho naturel gant an Oleo, eo form ar sacramant. Avoalc’h eo bezàn dangerusamant clanv evit receo ar sacramant-màn. En repeti a eller, n’en deo quet necesser en receo evit bezàn Salvet ; mæs red ve bezàn ennemi d’e ine ha da Doue, evit negligeàn d’en receo. Ret eo en receo gant fe, er speret a beden, a binigen, a c’hlac’har hac a resi gnation da volontez Doue : ar pez a discoe ne dleer quet gortos ar momet divezàn evit en receo, mæs en goulen, mar deo possubl, en queit a ma zomp en on anaoudeguez vad. Ar c’hlanvour a dle quent an Nouen, laquaat urz en e affero temporel, ma n’en deus-àn deja groet ; enpad an Nouen ober acto a gontrition voar an oll bec’hejo cometet dre ar squiencho naturel, ancouat treo ar bed-màn ha songeal en eternite. An asistantet prosternet d’an douar, a bedo evit an den clanv, en ur songeal serieusamant peguen neubeut e tleomp contàn voar ar vuez bresant hac ar mado perissabl eus ar bed-màn. Evurus ar c’hristen armet er momet divezàn a groas J. C. e Redampteur ha prest da vezàn e Varner. Ah ! peguen douç eo dezàn unissàn e boanio gant re on Salver, ho sanctifiàn dre ar guel eus ar grucifi da beini e poco gant carantez, ha mervel entre divrec’h J. C. ! An drouc-speret o velet ar sign adorabl eus on Redamption a deu d’en em retiràn evit lezel da jamæs ar c’hristen entre daouarn e Doue. Na eller receo ar sacramant-màn nemet dre Veleyen catholiq.\nAdtapet diwar « https://br.wikisource.org/w/index.php?title=An_Nouen&oldid=118151 »\nKemmoù diwezhañ degaset d'ar bajenn-mañ d'an 6 Eos 2018, da 15:29.


Pajenn:Sales - Introduction d’ar Vuez devot.djvu/382 - Wikimammenn\nPajenn:Sales - Introduction d’ar Vuez devot.djvu/382\nmâ, da c’houzout e penaus ar Brinces goude beza clevet ar broposition dishonest-se, a ell, mar car, chasseal ar messager hep e glevet mui ; mæs ne d’ema quet ato e gallout an ene miret na sante an dentation, pe-guement bennâc ma ve ato en e gallout miret na gonsante ganti ; ha rac-se peguement bennâc ma pate ha ma choume pell an dentation, ne ell quet noasout deomp endra ma tisplich deomp.\nHa c’hui hoc’h eus guelet biscoaz, Philotee, ur regueden-dan goloet a ludu ? Pa zeuer da ben dec pe zaouzec heur goude da glasq tan ebarz, ne gafer nemet un nebeudic e creis an hoalet, ha c’hoaz e vez poan oc’h e gaout, edo eno cousgoude pa gafer anezàn, ha gantâ e c’haller elumi adarre ar\nAdtapet diwar « https://br.wikisource.org/w/index.php?title=Pajenn:Sales_-_Introduction_d’ar_Vuez_devot.djvu/382&oldid=118560 »


Vietnameg - Wikipedia\nAr vietnameg (tiếng Việt, pe dibaotoc'h a wezh Việt ngữ) eo yezh ofisiel ha broadel ar Vietnam. 86% eus poblañs Viet Nam ha war-dro tri milion a Vietnamiz eus tramor o deus ar yezh-mañ da yezh-vamm. Komzet e vez evel eil yezh gant kalz minorelezhioù etnek e Vietnam. Ur yezh eus skourr ar yezhoù aostrez-aziatek eo, hag an hini ar muiañ komzet eo er strollad yezhoù-se hag a-bell (meur a wezh muioc'h a dud a vez ouzh he c'homz evit a dud a gomz ar yezhoù aostrez-aziatek all lakaet a-gevret)(Daveoù a vank). Ul lodenn vras eus geriaoueg ar vietnameg a oa amprestet digant ar sinaeg, hag a veze skrivet gwezhall oc'h ober gant reizhiad skrivañ Bro-Sina, daoust ma veze treset en ur stumm all ha ma oa distaget e giz ar vro. Da-heul an trevadennerezh gall eo bet levezonet ar vietnameg gant ar galleg, hag ar reizhiad skrivañ vietnamek (quốc ngữ) implijet hiziv zo ur stumm azasaet eus al lizherenneg latin, gant sinoù diakritek evit toniadoù hag un nebeud lizherennoù ispisial.\n↑ Un eilstumm all, tiếng Việt Nam, anavet ivez evel "Quốc Ngữ" evit "yezh vroadel", a vez iplijet ral a wezh gant ar vietnamegerien a-vihan ha moarvat eo un nevezc'her troet ger-ha-ger diwar ur yezh all. Implijet e vez dreist-holl gant ar re o deus desket vietnameg hag en testennoù troet diwar yezhoù all. Ar vietnameg a veze anvet Annamese en testennoù kozh abalamour d'hec'h anv pa oa Viet Nam un drevadenn c'hall (sellet ouzh Annam).\nAdtapet diwar « https://br.wikipedia.org/w/index.php?title=Vietnameg&oldid=1899399 »\nKemmoù diwezhañ degaset d'ar bajenn-mañ d'an 4 Ebr 2021, da 09:33.


Pajenn:Perrot - Bue ar Zent.djvu/333 - Wikimammenn\nPajenn:Perrot - Bue ar Zent.djvu/333\ndevoa gouelet warnezan, arôk gallout dont a benn da lakat bue ar c’hras da ziwan en e ene.\nMikêl Ghislieri a c’hanas en Bosko, demdost da gêr Milan, d’ar 17 a viz genver 1504. E dad hag e vamm a oa paour, mes sevel a rejont o c’hrouadur en doujanz Doue. Da bevarzek vla, ec’h eas en Urz sant Dominik ; da bevar bla warn-ugent e oe beleget ; arru mat oa en Rom, en amzer ar pab Pol IV, (1555-1559)\nAdtapet diwar « https://br.wikisource.org/w/index.php?title=Pajenn:Perrot_-_Bue_ar_Zent.djvu/333&oldid=140593 »


Lec’hiadur Eemsmond e proviñs Groningen hag en Izelvroioù\nKod post 9979-9986, 9988-9989, 9995-9999\nMaer Marijke van Beek (PvdA)\nGorread 543,36 km²\ndouar 190,18 km²\ndour 353,18 km2\nHed 6° 40' .." Reter\nLed 53° 24' .." Norzh\nPoblañs 16 437(31.05.2009)\nStankter 86 ann./km²\nLec'hienn ar gumun www.eemsmond.nl/\nEemsmond (distagañ ) a zo ur gumun e proviñs Groningen en Izelvroioù. Ar c'hêrioù ha kêriadennoù da-heul a ya d'ober ar gumun : Eemshaven, Eppenhuizen, Kantens, Oldenzijl, Oosteinde, Oosternieland, Oudeschip, Roodeschool, Rottum, Startenhuizen, Stitswerd, Uithuizen, Uithuizermeeden, Usquert, Warffum ha Zandeweer. Hag ivez div enezenn didud : Rottumeroog ha Rottumerplaat. Krouet eo bet ar gumun e 1990, pa voe kendeuzet Warffum, Kantens, Hefshuizen hag Usquert. An anv a voe dibabet e 1992. Pemp ti-gar a zo (Warffum, Usquert, Uithuizen, Uithuizermeeden ha Roodeschool) ma c'haller tapout an tren da vont da Groningen.\nE kuzul-kêr Eemsmond ez eus 19 dileuriad :\nPvdA : 6 dileuriad\nSkeudenn dre loarell eus aber ar stêr Ems ma weler Eemshaven (ribl kleiz, e-kreiz)\nAdtapet diwar « https://br.wikipedia.org/w/index.php?title=Eemsmond&oldid=1996104 »\nKemmoù diwezhañ degaset d'ar bajenn-mañ d'an 29 Mae 2022, da 12:55.


Naved Trugarez Doue - Wikipedia\nNaved Trugarez Doue\nNaved Trugarez Doue zo un naved a bedennoù da gregiñ da zeiz Gwener ar Groaz betek ar Sul war-lerc’h Sul Fask, hag a zo bet diskleriet « Gouel Trugarez Doue » (Misericordi Divina) gant an Iliz katolik.\nHervez an Iliz, d’ar 14 a viz Gwengolo 1935, e lavaras Jezuz Krist da santez Faostina (santelezhet e 2000) penaos dibunañ Chapeled an Drugarez. Er c'hontrol d'ar Rozera kinniget da sant Dominig gant an Itron-Varia e vez pedet ar chapeledad-se gant pedennoù diazezet war ar C'hrist ha neket war an Itron-Varia a-benn degemer trugarez Doue ar Mab, dre e Basion.\n2 Penaos pediñ naved Trugarez Doue\n3 Da be goulz pediñ ar chapeledad-se\nAn navad-se zo ur bedenn a c'houlenn ma tegasfe grasoù d'ar re en ped. Ar promesaoù kinniget gant Jezuz-Krist da santez Faostina ha d'ar re a bedfe an navad-se a vefe ar re-se :\n« Ma merc'h, laka an eneoù da baterat war ar chapeled-mañ a'm eus roet dit. Plijout a ra din reiñ grasoù da gement tra a c'houlennint gantañ.» (An Deizlevrig)\n« Ar veleion en roio d'ar bec'herion evel ur plankenn diwezhañ a silvidigezh ; ha zoken ar pec'her ar startañ, ma tibun ar chapeledad-se ur wezh a resevo gras va zrugarez.» (An Deizlevrig)\nOuzhpenn-se en dije promesaet Jezuz-Krist ur marv c'hwek evit an dud a bed an naved-se :\n« Da eur ar marv e tifennin evel ma c'hlod-me kement ene en do dibunet ar chapeledad-se he-unan pe, a-hend-all, m'o do pedet tud arall e-tal un den war e dremenvan, e vo kenkoulz ma induljañs ganto.» (An Deizlevrig)\nPenaos pediñ naved Trugarez DoueAozañ\n1. Ober sin ar groaz\n2. Lavarout teir gwezh :"Gwad ha dour, hag a strinkas eus kalon Jezuz evel andon an Drugarez evidomp, fiziañs a'm bez ennoc'h"\n3. Lavarout ur Pater Noster\n4. Lavarout un Ave Maria\n5.Lavarout ur C'hredo\n6.War bep greunenn voan : "Dre e Basion boanius, ho pet truez ouzhimp hag ouzh ar bed a-bezh"\n7.War bep greunenn dev : "Tad peurbadus, profañ a ran deoc'h Korf, Gwad, Ene ha Doueelezh ho mab muiañ-karet, Hon Salver Jezuz-Krist, evit azgoulenn ganeoc'h pardon hon pec'hedoù ha pardon reoù ar bed a-bezh"\n8.E diwezh ar chapeled, lavarout teir gwezh :"Doue santel, Doue kreñv, Doue divarvel, ho pet truez ouzhimp hag ouzh ar bed a-bezh."\nDa be goulz pediñ ar chapeledad-seAozañ\nBep devezh a ya d'ober an nav deiz a vez etre Gwener ar Groaz ha sul Trugarez Doue, d'an eur a anver Eur an Trugarez a zo 15e peogwir e varvas Jezuz Krist d'an eur-mañ ha goulenn a reas an aotrou Krist ouzh santez Faostina ma vefe dibunet ar chapeledad d'an eur a 15 eur.\n↑ An Deizlevrig eo anv journal speredel santez Faostina. Embannet e voe war-lerc'h he marv.\nAdtapet diwar « https://br.wikipedia.org/w/index.php?title=Naved_Trugarez_Doue&oldid=1560017 »\nDernière modification le 13 Meu 2014, à 06:46\nKemmoù diwezhañ degaset d'ar bajenn-mañ d'an 13 Meu 2014, da 06:46.


Gwennyn Louarn - Wikipedia\n(Adkaset eus Gwennyn)\nGwennyn e Kemper Kerne 2010\nd'an 27 a viz Mezheven 1974\nRoazhon - Breizh\nGwennyn Louarn a zo ur ganerez vreizhat. Kanañ a ra e brezhoneg, galleg ha saozneg. Kanañ a ra ar brezhoneg evel ma vev he buhez. Abaoe bezañ bet okanañ evit ar wech kentañ asambles gant Alan Stivell, Gwennyn en deus skrivet ha komposet dibaouezh sonioù ha tonioù a-vremañ.\nGanet eo d'ar 27 a viz Even 1974 e Roazhon. Merc'h eo d'ar skrivagner bannoù-treset Malo Louarn ha d'al labourerez-douar ha politikourez Françoise Louarn, kuzulierez-rannvro UMP.\nKroget eo da ganañ e-pad he studi. E 2000 e oa bet pedet gant Alan Stivell da ganañ div ganaouenn gantañ war e bladenn Back to Breizh. E 2002 e voe gounezet ganti Eil priz Krouidigezh Kan ar Bobl. He fladenn gentañ, En tu all, a zeu er maez e 2006 e ti Coop Breizh. Ganti e vez skrivet al lod vrasañ eus ar c'homzoù hag eus ar sonerezh, o vezañ neuze un oberourez-sonaozourez-kanerez. Adkemer a ra barzhonegoù Marv an evned, gant Maodez Glanndour, ha An alc'hwez aour, gant Anjela Duval. Resevout a ra ar bladenn-mañ, sevenet gant Yann Honoré, priz Produet e Breizh (arzourien yaouank) e 2007. Gant an ton Bugale Belfast, he deus priz an arvesterien er c'henstrivadeg etrekeltiek Nòs Ùr, e Bro-Skos.\nHec'h eil fladenn, Mammenn, sevenet gant ar gitarour ha kempenner Patrice Marzin, a zo deuet er-maez e 2009 e ti Keltia Musique.\n2006 : En tu all\n2009 : Mammenn\n2011 : Kan an Tevenn\n2013 : Beo\n2016 : Avalon\n↑ Alan Stivell - Back to Breizh. Lennet d'ar 15 a viz Ebrel 2010\n↑ Pollen. Lennet d'ar 15 a viz Ebrel 2010\n↑ Prix jeune artiste, Produit en Bretagne. Lennet d'ar 11 a viz Genver 2012\n↑ Gwennyn, France 3. Lennet d'ar 15 a viz Ebrel 2010\nAdtapet diwar « https://br.wikipedia.org/w/index.php?title=Gwennyn_Louarn&oldid=1741472 »\nDernière modification le 3 Meu 2017, à 13:49\nKemmoù diwezhañ degaset d'ar bajenn-mañ d'an 3 Meu 2017, da 13:49.


Johann Peter Hans Baur (19 a viz Even 1897 en Ampfing – 17 a viz C'hwevrer 1993 e Herrsching) a voe levier Adolf Hitler pa gabale er bloavezhioù 1920 ha 1930. Goude-se e teuas da vezañ e levier personel, hag e voe e penn ar Reichsregierung.\nE-pad ar Brezel-bed kentañ e voe el Luftstreitkräfte, hag a oa nijerezh an impalaeriezh a-raok ma vefe savet al Luftwaffe. E-pad unan eus e nijoù e savas kudennoù gant keflusker e garr-nij hag a oa o kouezhañ, met Baur a zeuas a-benn da lakaat ar c'heflusker da vont en-dro memestra. Hitler a soñjas dezhañ e oa ur sin bennak, hag ur wech deuet da vezañ Führer e pedas Baur da zebriñ gantañ meur a wech.\nE dibenn an Eil Brezel-bed, da vare emgann Berlin, ez eas da repuiñ er Führerbunker. Goude emlazh Hitler e klaskas tec'hout kuit gant tud all a-benn tizhout an armeoù saoz hag amerikan, met tapet e voe gant soudarded an Arme Ruz hag e voe prizonad e-pad 10 vloaz. E 1957 e teuas er-maez e zanevell-vuhez anvet Ich flog mit den Mächtigen der Erde, da lavaret eo Nijet em eus gant tud pouezus ar an Douar.\nAugust Schmölzer eo an aktor a c'hoari perzh Baur er film Der Untergang (2004).\nAdtapet diwar « https://br.wikipedia.org/w/index.php?title=Hans_Baur&oldid=1457094 »\nKemmoù diwezhañ degaset d'ar bajenn-mañ d'an 3 Ebr 2013, da 23:32.


Gortoz a ra ar saout abaoe miz Du mont maez deus o c'hreier © Maxppp - Sebastien JARRY\nDiffusion du jeudi 5 avril 2018 Durée : 7min\nKemeret e vo an hent c'hoazh gant bretoned-zo evit difenn an ospitalioù publik. Pres bras a zo ivez war ar beizanted kas adarre o saout da beuriñ er parkeier !\nManifestiñ c'hoazh hag adarre evit difenn an ospitalioù publik\nD'ar Gwener 6 a viz Ebrel e manifesto bretoned-zo e Roazhon evit difenn ospitalioù ar vro. Gwelet e vo da skouer Pennoù-sardin komite gwarez ospital Douarnenez. Mont a rint da sevel o mouez dirak savadur Ajañs rannvroel ar yec'hed. Youn Jardin a zo ezel deus komite difenn ospital Douarnenez. Daoust-hag-eñv e servijo d'un dra bennak manifestiñ ? Respont Youn Jardin, deus komite Douarnenez.\nAmzer vil : ar saout a c'hortoz mont adarre er parkeier !\nHir mat eo ar goañvezh-mañ, ha diwezhaat. Mall eo d'an dud gwelet an nevez-hañv oc'h erruout da vat. Met estreget an dud o deus keuz d'an aezhenn glouar ha d'an heol. Pres a zo gant ar saout da vont da beuriñ er parkeier adarre ! Bet eo Jañ Luk Bergot da welet Etienne Salaun ha Pêr ar C'horre. Saverien-saout int e Lannurvan.\nTaol-Grenn ar sizhunvezh\nDa heul ar c'heleier e oa bet lakaet ar gomz war trubuilhoù ar mare-mañ gant Gweltaz ar Fur, kaner ha stourmer evit ar brezhoneg, ha gant Elisabeth Kerloc'h, stourmerez an en-dro hag ar servijoù publik.\nDiviz ar Yaou - Lodenn 1\nDiviz ar Yaou - Lodenn 3\nElisabeth Kerloc'h ha Gweltaz ar Fur © Radio France - Tudi Crequer


> Lec'hienn Gwened\nKêr Internet @@@@\nE miz an Azvent 2006 e oa bet roet da gêr Wened al label 4@ evit ar begon zo geti àr dachenn an teknologiezhioù nevez evit kehentiñ ha kelaouiñ.\nLabel broadel « Kêr Internet »\nAbaoe 2004, kêr Wened a gemer perzh el Label broadel « Kêr Internet », zo bet savet gant Kevredigezh ar c’hêrioù Internet ha gant ar C’hef Fiziañ ha Tredeogañ gant skoazell an Dileuriadezh d’an teknologiezhioù nevez e Ministrerezh ar C’helenn Uhel hag an Enklask.\nGet al label-se e c’hall ar strollegezhioù lec’hel priziañ ha diskouez penaos ec’h a en-dro ar Genrouedad àr an dachenn ha gant an holl geodedourien evit mad an holl.\nAr strollad-barn zo ennañ arbennigourien a sell pizh ouzh ar politikerezhioù kaset àr-raok gant ar strollegezhioù àr diazez dezverkoù a denn d’ar geodedouriezh oberiant, d’an demokratiezh perzhiek ha da biaouadur an TKK (Teknologiezhioù ar c’helaouiñ hag ar c’hehentiñ) gant an holl oberourien en un tiriad.\nEmañ Gwened e-touez ar peder c’hêr àrn-ugent o deus bet 4@, ha dav eo gouzout n’eus ken dek kêr o deus bet 5@, diàr un hollad a 569 strollegezh zo bet priziet.\nGwened en em ziskouez evel ur gêr zo digor a-zevri àr ar geodedourien ha ma ta àr wel ar c’hehentiñ ag an diaz. gant ul lec’hienn Internet ha gant servijoù liesvedia (get Médiacap, ar BIJ, ar mediaouegoù, an tier-karter, ar greizenn Henri-Matisse) e klask ar c’hehentiñ-se rentañ servij d’an holl annezidi, àr an tachennoù sokial, sevenadurel hag armerzhel.\nSetu amañ un nebeud skouerioù ag ar servijoù : pellargerzhadoù, takadoù foran niverel, oberoù stummadur en arbenn d’ar c’hevredigezhioù, d’an embregerezhioù, d’ar re yaouank…\nGet Kêr Wened ez eus bet embannet ul levrig evit kinnig an oberoù zo e diraez an holl, kozh ha yaouank, kevredigezhioù hag embregerezhioù.\nEl levrig-se eo kinniget an holl aveadurioù zo e gourc’hemenn an holl, e Médiacap, er Burev Titouriñ Yaouankiz (BTY), e Ti ar C’hevredigezhioù, er Greizenn Henri Matisse, er Mediaouegoù hag en Tier Karter.\nEl lec’hioù-se e kaver :\n- moned dieub àr ar Genrouedad ma c’hall an implijerion bout ambrouget,\n- kuzulioù e stumm ur skoazell hiniennel pe stalioù-labour a-stroll,\n- diraez d’ar meziantoù frank (dre al lec’hienn),\n- stalioù evit ar vugale hag ar grennarded dre an « Tikedoù Sportoù ha Dudi » hag ar Gevrat Amzer Vak ag ar c’h-KGT,\n- dafar e servij an embregerezhioù, da skouer peadra d’ober ur bellbrezegenn.\nEl levrig e kaver ivez fichennoù pleustrek ha tunioù evit merdeiñ gwell hag evit en em gompren gwell etre merdeidi !\nKavet e vo al levrigoù-se e degemer ar c’hreizennoù meneget uheloc’h, e degemer ar maerdi hag an Ti-Kêr.\nAveerezh stlennegel ar skolioù\nGet Kêr Wened e vez prenet ha staliet dafar stlennegel er skolioù abaoe tremen 15 vlez. Bremañ ez eus àr-dro 150 mikro-urzhiataer ha trobarzhelloù a bep seurt : moullerezioù, skannerioù, engraverioù…\nBep blez e vez staliet etre 15 hag 20 ijinenn nevez er skolioù, ouzhpenn pe e-lec’h an dafar zo dija.\nE 2002 e oa bet kevreet an holl skolioù ouzh ar Genrouedad uhelgas ASDL, dre hanterouriezh ar pourvezer moned Mégalis, ar rouedad uhelgas rannvroel emañ Kêr enni.\nA-fet surentez ez eus bet lakaet siloù ha meziantoù enep-viruz ha firewalls enframmet er reizhiadoù.\nGet ar c’hevreadurioù-se e c’hall ar skolidi ha skolioù ar gumun endevout eskemmoù etreze ha gant skolioù e broioù arall !\nAl lec’hiennoù Internet\nLec’hienn Internet nevez Kêr Wened, bet lakaet enlinenn e miz C’hwevrer, zo klokoc’h ha hoalusoc’h (etregwezhiadezh ha keflusker enklask) evit ar stumm a oa kent. Kinnig a ra servijoù enlinenn e-leizh ha reiñ a ra paot a ditouroù àr ar vuhez e Gwened.\nMerkiñ a c’haller e vo kavet un tres etregwezhiat eus Kêr àr al lec’hienn nevez-se.\nLec’hienn ar mediaouegoù : evit ma c’hallo an dud, a-hed an amzer, mont da dapout servijoù ar mediaouegoù hag ober o mad eus an Internet, e vezont kavet enlinenn.\nGet al lec’hienn-se e c’haller furchal e dalc’had an 3 mediaoueg, divizout gant al levraouegerien, ober enklaskoù liesdezverk, ha kement zo...\nGet Médiacap ez eus bet digoret ul lec’hienn nevez e 2006, un heuliad poellek àr-lerc’h ar CD « malizennad » a oa bet roet tremen 2000 skouerenn anezhañ hag a oa ennañ e-leizh a venvegoù hag a veziantoù digoust.\nÀr al lec’hienn-se e kaver titouroù ha benvegoù pleustrek a c’haller pellgargañ evit netra, kerkoulz ha keleier nevesaet ingal.\nReiñ a reer ar gomz d’ar verdeidi ivez diàrbenn danvez ha keleier al lec’hienn.


emvod ar gelted Dielloù — Mignoned ar brezhoneg\nemvod ar gelted Tag\nMignoned ar brezhoneg / Posts tagged "emvod ar gelted"\nKentelioù tañva brezhoneg d'ar pevar lamm zo bet kinniget get Mignoned ar brezhoneg e kevelerezh get Emglev Bro an Oriant e-pad Emvod ar Gelted en Oriant. E meur a lec’h dishañval ag ar gouel eo bet kinniget an abadennoù-se (Liorzh al luderien, Breizh Stad, Kae Breizh). tro...\nKentelioù brezhoneg prim e gouel ar Gelted en Oriant\nKentelioù tañva d'ar brezhoneg war pevar lamm zo bet kinniget get Mignoned ar brezhoneg e-pad Gouel ar Gelted en Oriant. E meur a lec'h dishañval ag ar gouel eo bet kinniget seurt darvoudoù (Liorzh al luderien, Breizh Stad, Kae Breizh..)...\nby Renan KERBIQUET\nEnlinenn emañ bilhederezh GBB 2019\nGBB : UR SAPRE PROGRAMM !\n© 2018 Mignoned ar brezhoneg – Pep gwir miret strizh – Menegoù lezennel